Blaise Pascal

Blaise Pascal () var ein fransk matematikar, fysikar, filosof og religiøs skribent, som la grunnlaget for moderne sannsynsteori.

Som tenkjar høyrde til Pascal den kartesiske skolen. Han delte René Descartes sitt dualistiske syn på kroppen og sjela, og den mekaniske forklaringa hans for det kroppslege. 

Pascal var fødd i Clermont-Ferrand, men flytta sju år gammal til Paris med den høgt utdanna faren sin. Pascal var tidleg mogen, og fekk tidleg ry som ein sjølvstendig matematikar. Etter ei ulukke i 1640 gjekk han gjennom ei djup religiøs omvending som han vidareførte til faren og systera, Jacqueline, som blei nonne i Port-Royal ved Versailles. Gjennom henne kom Blaise Pascal i kontakt med jansenittane, og blei sterkt påverka av den strenge religiøsiteten deira.

Gjennom sine Lettres provinciales frå 1650-åra, laga Pascal eit viktig bidrag til den franske litteraturen. Desse breva er både stilistisk imponerande, med bruk av kvikke replikkar og satire, og innhaldsmessig viktige for katolikkar.

I fylje Biffignandi fekk han i 1662 løyve av Ludvig 16. til å driva kollektivtransport med hestar.Biffignandi, D., La storia della locomozione - Da Leonardo as Agnelli, passando per Pascal. Dei fyrste rutene skal ha starta den 18. mars same året. 

 Kjelder 

 Bakgrunnsstoff 
 Biografi, Utgjevingar  (fransk)
 Blaine Pascal i Martyra av Rasmus Olai Steinsvik

Kategori:Franske matematikarar
Kategori:Franske fysikarar
Kategori:Franske oppfinnarar
Kategori:Franske filosofar
Kategori:Matematikarar på 1600-talet
Kategori:Franskmenn frå 1600-talet